stanford-oval/wikipedia huggingface dataset:
שושנה בהט
חייה ופועלה

שושנה בהט (ברגשטיין) נולדה בשנת 1921 בפולין. בשנת תרצ"ג (1932) עלתה משפחתה לישראל. בבגרותה לימדה בבית הספר "מעלה" ובבית המדרש למורים "מזרחי". בשנת תשכ"ד (1964) סיימה תואר מוסמך אוניברסיטה באוניברסיטה העברית בירושלים, והחל משנה זו עבדה בתור מזכירה מדעית באקדמיה ללשון העברית במשך כעשרים ושבע שנים, וריכזה את רוב ועדות המינוח המקצועיות באקדמיה ואת ועדת הדקדוק. ערכה במשך שנים רבות את עלוני "למד לשונך" המוצאים על ידי האקדמיה ובשנות עבודתה האחרונות ערכה את כתב העת "לשוננו לעם". שימשה חברת הוועדות למונחי המיקרוביולוגיה והפסיכולוגיה והוועדה למילים בשימוש כללי. בשנת תש"ן (1990) סיימה את עבודתה באקדמיה ופרשה לגמלאות. באותה שנה, בתאריך ה' בשבט נבחרה בהט לחברה-יועצת. לקראת סוף ימיה החלה לעבוד על מילון ההווה יחד עם ד"ר מרדכי מישור, אולם לא זכתה לראותו יוצא לאור.
שושנה בהט נפטרה ב-ה' כסלו תשנ"ה (נובמבר 1994), הותירה אחריה בן יחיד - עמיהוד (עודי) בהט, לימים ראש הצופים הדתיים.
אחיה איתן אבניאון הוא מילונאי ומו"ל שכתב את מילון ספיר המבוסס על מילון ההווה של בהט. שנים רבות ניהל את תחומי הכספים והביטוח במשרד האוצר ובחברות במגזר ההסתדרותי. אחיה חיים ברגשטיין עמד בראש הפעילות הבינלאומית של בנק הפועלים. אח נוסף, יעקב אבניאון, היה מנהל הנכסים של בנק הפועלים ועוזר למנכ"ל הבנק וממונה על האחזקה בבנק.
.
פרסומיה > מילונים

מילון הכתיב חסר הניקוד, 1977
מילון ההווה,  הוצאת מעריב ובית ההוצאה לאור איתיאב, תשנ"ה 1995
פרסומיה > מאמרים

דרכה של האקדמיה ללשון העברית בחידושי מילים, לשוננו לעם לח, ט–י (תשמ"ז)
על ענייני ניסוח או ניסוח ענייני, לשוננו לעם לח, ט–י (תשמ"ז), עמ' 532–551
ספרד, צרפת ואשכנז – מי הן?, לשוננו לעם מג, ד (תשנ"ב), עמ' 143–146
שתי גישות לחידושי לשון, עם וספר, ביטאון ברית עברית עולמית, סדרה מחודשת, חוברת א (תשמ"א, 1981)
מלחמת שִׁמְשׁוֹם בחוֹלְיוֹם, לשוננו לעם מב, ה (תשנ"א), עמ' 189–190
הנצחה > ספר לזכרה

פרקים בעברית לתקופותיה - אסופת זיכרון לשושנה בהט, משה בר־אשר, האקדמיה ללשון העברית, תשנ"ז 1997
הערות שוליים

↑  מקבלי תארים באוניברסיטה העברית, מחזור ל"ד, חרות, 17 ביוני 1964
↑  שושנה בהט, באתר האקדמיה ללשון העברית
↑  האקדמיה ללשון העברית, פוסט לזכרה, באתר פייסבוק, ‏9.12.14
↑  אלישיב רייכנר, צופה אדוק: כיצד הפך עודי בהט למוח וללב של הצופים הדתיים, באתר www.makorrishon.co.il
| --- | --- |
בקרת זהויות :  NLI: 987007311409605171  BnF: cb14519407g (data)  GND: 1089272634  ISNI: 0000 0001 1135 3715  LCCN: n88265718  NTA: 158972988  SUDOC: 183951654  VIAF: 161861461   WorldCat (עם VIAF): 161861461
גולדי והדב

| --- | --- |

לוגו הסדרה
 סוגה:  סדרת טלוויזיה לילדים, סדרת טלוויזיה פנטזיה, סדרת טלוויזיה קומית 
 מדבבים:  נת'לי לנדר ג'ורג' קידר מיילס בראון מרסי מרטין ג'ים קמינגס
 מדבבים בעברית:  עדי בר לב מיה אלון ליאור חקון אלונה אלכסנדר צביקה פורמן
 ארץ מקור:  ארצות הבריתארצות הברית
 שפות:  אנגלית, דובבה לשפות רבות כולל עברית
 מספר עונות:  2
 מספר פרקים:  45
 הפקה
 הפצה:  Disney–ABC Domestic Television, נטפליקס, דיסני+ 
 מוזיקה:  Rob Cantor 
 אורך פרק:  23 דקות
 שידור
 רשת שידור:  דיסני ג'וניור
 רשת שידור בישראל:  דיסני ג'וניור ישראל
 תקופת שידור מקורית:  12 בספטמבר 2015 – 1 באוקטובר 2018
 תקופת שידור בישראל:  24 באפריל 2016 – 4 בינואר 2019
 קישורים חיצוניים
 אתר רשמי
 דף התוכנית ב-IMDb
 
גולדי והדב (באנגלית: Goldie and Bear) היא סדרת הנפשה ממוחשבת אמריקאית לילדים המשודרת בישראל בערוץ דיסני ג'וניור ומבוססת על האגדה, זהבה ושלושת הדובים.
הסדרה עלתה בדיסני+ לכבוד השקתה בישראל ב-16 ביוני 2022.
עלילה

העלילה עוסקת ביער האגדות בה גולדי (מבוססת על זהבה מ"זהבה ושלושת הדובים") הפכה לחברה טובה של דובי בנם של אמא ואבא דב וביחד ביער האגדות הם יוצאים להרפתקאות ותעלומות שונות.
דמויות

גולדי (Goldie) - נערה בעלת תלתלי זהב וחברתו של דובי מאז שנשבר לו הכיסא.
דוב (Bear) - דובון קטן וחברה של גולדי.
ג'ק וג'יל (Jack & Jill) - ילדים אשר עושים בטעות בלאגן וצרות.
אמא ואבא דב (Mama & Papa Bear) - הוריו של דובי.
זאב (Wolf) - זאב שבכל פעם שהוא לא נושף ומתנפח ומפוצץ בתים של אחרים, הוא מנסה לגנוב עוגות וכל דבר אחר מכיפה. משמש כאנטגוניסט הראשי של הסדרה.
שלושת החזירונים (The Three Little Pigs) - שלושה חזירים קטנים שכל אחד בונה את ביתו על פי חומר הבנייה שלו.
כיפה אדומה (Little Red Riding Hood) - ילדה בת 11 בעלת שיער חום ועיניים ירוקות. היא לובשת גלימה אדומה וקפוצ'ון אדום שסבתא שלה נתנה לה.
גמד (Gnome) - גמד ידידותי שחי על עץ ביער האגדות.
אצבעונית (Thumbelina) - היא גברת קטנה בגודל אגודל.
ענק (Giant) - ענק ידידותי שחי בעננים בחלק העליון של גבעול השעועית.
ג'ק ואפון הפלא (Jack and the Beanstalk) - ילד בן 10 שגר ברפת עם אווז המחמד שלו גוזי, האווז שמטיל את ביצי הזהב ופרה, הפרה שקופצת מעל הירח פעם בשנה.
האמפתי דאמפטי (Humpty Dumpty) - ביצה חובבת ספרים שבדרך כלל קוראים לה האמפתי.
מדבבים

| דמות | מדבב/ת באנגלית | מדבב/ת בעברית |
| --- | --- | --- |
| גולדי | נת'לי לנדר | עדי בר לב |
| דוב | ג'ורג' קידר | מיה אלון |
| ג'ק | מיילס בראון | ליאור חקון |
| ג'יל | מרסי מרטין | אלונה אלכסנדר |
| אבא דוב |  | אסף פריינטא |
| אמא דוב |  | רוית דור |
| זאב | ג'ים קמינגס | צביקה פורמן |
שלושת החזירונים: 
| כיפה אדומה |  | אלונה אלכסנדר |
| גמד |  | ערן מור |
| אצבעונית |  | אלונה אלכסנדר |
| ג'ק ואפון הפלא |  | ליאור חקון |
| האפטי דאפטי |  | ליאור חקון |
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 22 | 12 בספטמבר 2015 | 15 באוגוסט 2016 | 24 באפריל 2016 | 14 בדצמבר 2016 |
|  | 2 | 23 | 18 בספטמבר 2017 | 1 באוקטובר 2018 | 14 בינואר 2018 | 4 בינואר 2019 |
שחור-כזה

| --- | --- |

 סוגה:  קומדיית מצבים
 יוצרים:  קניה בריס
 שחקנים:  אנתוני אנדרסון   יארה שאהידי   לורנס פישבורן   טרייסי אליס רוס    מרקוס סקריבנר   מיילס בראון   מרסאיי מרטין   ג'ניפר לואיס
 פסקול:  Transcenders
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  8 
 מספר פרקים:  175 (נכון ל־19 באפריל 2022) 
 תוכנית המשך:  בוגרת-כזה Mixed-ish
 הפקה
 מפיק:  אנתוני אנדרסון 
 מפיקים בפועל:  אנתוני אנדרסון   לורנס פישבורן   בראיין דובינס   הלן סגלנד   ג'ונתן גרוף   פול יאנג
 חברת הפקה:  אולפני ABC   Khalabo Ink Society
 הפצה:  Disney–ABC Domestic Television, הולו, דיסני+ 
 טכניקת צילום:  מצלמה יחידה 
 אורך פרק:  22 דק' 
 שידור
 רשת שידור:  ABC 
 רשת שידור בישראל:  yes Comedy דיסני+ (בקרוב)
 תקופת שידור מקורית:  24 בספטמבר 2014 – 19 באפריל 2022
 קישורים חיצוניים
 abc.com/shows/blackish
 דף התוכנית ב-IMDb
 
שחור-כזה (באנגלית: Black-ish) היא קומדיית מצבים אמריקאית בכיכובם של אנתוני אנדרסון וטרייסי אליס רוס, המשודרת ברשת ABC במשך שמונה עונות בין השנים 2014–2022. הסדרה מתמקדת במשפחה אפרו-אמריקאית ממעמד הבינוני-הגבוה. הסדרה זכתה לביקורות חיוביות, וזיכתה את אנתוני אנדרסון במועמדות לפרס אמי לבידור בפריים טיים לשחקן ראשי מצטיין בסדרה קומית.
עונתה הראשונה של הסדרה עלתה לשידור ב-24 בספטמבר 2014. העונה השמינית עלתה לשידור ב-4 בינואר 2022. ב-2018 עלתה גם סדרת הספין-אוף "בוגרת-כזה" ברשת Freeform האמריקאית, בכיכובה של הבת הגדולה זואי ג'ונסון, שמגולמת על ידי השחקנית יארה שאהידי, וגם היא שודרה ב-yes. בשנים 2019–2021 שודרה סדרת ספין-אוף נוספת בשם "Mixed-ish" ברשת ABC, בכיכובה של האמא, אותה מגלמת טרייסי אליס רוס.
בישראל, הסדרה משודרת בערוץ yes Comedy, וזמינה בשירות הסטרימינג דיסני+.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 24 | 24 | 24 בספטמבר 2014 | 20 במאי 2015 |
|  | 2 | 24 | 24 | 23 בספטמבר 2015 | 18 במאי 2016 |
|  | 3 | 24 | 24 | 21 בספטמבר 2016 | 10 במאי 2017 |
|  | 4 | 23 | 23 | 3 באוקטובר 2017 | 15 במאי 2018 |
|  | 5 | 23 | 23 | 16 באוקטובר 2018 | 21 במאי 2019 |
|  | 6 | 23 | 23 | 24 בספטמבר 2019 | 5 במאי 2020 |
|  | 7 | 21 | 21 | 21 באוקטובר 2020 | 18 במאי 2021 |
|  | 8 | 13 | 13 | 4 בינואר 2022 | 19 באפריל 2022 |
עלילה

לאנדרה "דרה" ג'ונסון (אנתוני אנדרסון), יש עבודה מצוינת, אישה יפה ומצליחה, ארבעה ילדים ובית מפואר בפרברים. אך נדמה כי ההצלחה גרמה למשפחה לשכוח את מורשתה ולהיטמע כליל באוכלוסייה הלבנה שסביבה. כך חושב דרה, ובעזרת אביו, הוא יוצא ליצור זהות תרבותית עבור משפחתו, כזו שתכבד את עברם ומורשתם, אך תמשיך לאמץ אל ליבה את העתיד.
דמויות > דמויות ראשיות

אנדרה "דרה" ג'ונסון (אנתוני אנדרסון): נשוי לריינבו, ואב לחמישה. עובד בחברת פרסום, מנסה להעביר הלאה את מורשתו האפרו-אמריקאית שלו לילדיו שלכאורה לא מעוניינים בכך.
ד"ר ריינבו "בו" ג'ונסון (טרייסי אליס רוס): אשתו של דרה, מולאטית. מרדימה במקצועה, גודלה על ידי הורים היפים.
זואי ג'ונסון (יארה שאהידי): בתם הבכורה של דרה וריינבו, הילדה המעודפת של דרה. היא יפה, פופולרית, אופנתית, והכי פעילה מבחינה חברתית במשפחה. היא בדרך כלל אדישה לכל דבר שקשור לבני משפחתה.
אנדרה ג'ונסון ג'וניור (מרקוס סקריבנר): בנם של דרה וריינבו. הוא מה שנקרא "חנון" שמבולבל מהעולם סביבו.
ג'ק ג'ונסון (מיילס בראון): בנם של דרה וריינבו, התאום של דאיין. ילד אופטימי ותמים שמעריץ את אביו.
דאיין ג'ונסון (מרסאיי מרטין): בתם של דרה וריינבו, התאומה של ג'ק. ילדה מרושעת שרואה את עצמה חכמה ובוגרת יותר מאחיה התאום.
רובי (ג'ניפר לואיס): אמו של דרה. נוצרייה אדוקה שלא מרוצה מנישואיו של בנה לריינבו. לשעבר נשואה ל"פאפס".
ארל "פאפס" ג'ונסון (לורנס פישבורן): אביו של דרה. שותה ומהמר כבד. לשעבר נשוי לרובי.
דמויות > דמויות משנה

לסלי סטיבנס (פיטר מקנזי): הבוס של דרה ובעלים-שותף של "סטיבנס ולידו".
צ'רלי טלפי (דאון קול): עמיתו לעבודה של דרה.
ג'וש (ג'ף מקהאם): עמיתו לעבודה של דרה.
רונדה (רייבן סימון): אחותו הלסבית של דרה שעוד לא מרגישה בנוח לדבר על המיניות שלה.
לוסי (קת'רין רייטמן): עמיתה לעבודה של דרה.
דפני לידו (ונדה סייקס): אשתו לשעבר של פיליפ לידו והבעלים-שותפה החדשה של "סטיבנס ולידו".
יוהאן (דייוויד דיגס): אחיה של ריינבו.
סנטמוניקה (ראשידה ג'ונס): אחותה של ריינבו.
הפקה > פיתוח וליהוק

הסדרה הופיעה לראשונה ברשימת הפיתוח ברשת ABC באוקטובר 2013, כאשר דווח כי הפרויקט, בו יככב אנתוני אנדרסון, קיבל התחייבות לתסריט. ב-16 בינואר 2014, נתנה ABC אור ירוק לפרק הפיילוט. שבועיים מאוחר יותר, הצטרף לארי וילמור לסדרה בתור השואוראנר (אדם שיש לו אחריות יצירתית וניהולית כוללת על תוכנית טלוויזיה). באמצע חודש פברואר, לוהקו לורנס פישבורן בתפקיד אביו של דמותו של אנדרסון, וטרייסי אליס רוס בתור התפקיד הנשי הראשי.
השחקנית טרייסי אליס רוס, המגלמת את אם המשפחה שמגיעה מרקע מעורב, היא בת להורה אפרו-אמריקאי ולהורה יהודי. כך גם לגבי השחקנים דייוויד דיגס וראשידה ג'ונס, שמגלמים את אחייה.
הפקה > צילום

ב-8 במאי 2014, החליטה רשת ABC לעלות את פרק הפיילוט לשידור בעונת הטלוויזיה 15–2014. מספר ימים מאוחר יותר, הודיע אנדרסון כי לארי וילמור יפרוש מתפקיד השואוראנר בשלב מוקדם של שידור הסדרה בעקבות תוכנית האירוח המאוחרת שלו, "The Nightly Show with Larry Wilmore".
במאי 2017, חודשה הסדרה לעונה רביעית, שעלתה לשידור ב-3 באוקטובר 2017.
קבלה > רייטינג

| עונה | משבצת שידור | פרקים | בכורה> תאריך | בכורה> צופים (במיליונים) | סיום> תאריך | סיום> צופים (במיליונים) | סה"כ צופים (במיליונים) |
| --- | --- | --- | --- | --- | --- | --- | --- |
| 1 | ימי רביעי 21:30 | 24 | 24 בספטמבר 2014 | 11.04 | 20 במאי 2015 | 5.36 | 8.49 |
| 2 | ימי רביעי 21:30 | 24 | 23 בספטמבר 2015 | 7.30 | 18 במאי 2016 | 5.05 | 7.22 |
| 3 | ימי רביעי 21:30 | 24 | 21 בספטמבר 2016 | 6.39 | 10 במאי 2017 | 4.75 | 6.61 |
| 4 | ימי שלישי 21:00 | 24 | 3 באוקטובר 2017 | 4.71 |  |  |  |
קבלה > ביקורות

הסדרה זכתה לביקורות חיוביות באופן כללי ממבקרים. באתר ביקורות הקולנוע והטלוויזיה Rotten Tomatoes עומד שיעור הביקורות החיוביות על 86%, בשקלול 56 ביקורות, עם דירוג ממוצע של 7.3/10. הקונצנזוס של האתר מציין: "למרות שקהל היעד של הסדרה לא ברור, היא מחפה על זה עם צוות שחקנים מגוון וסוגיות תרבותיות מרתקות". האתר Metacritic נתן לסדרה ציון של 77 מתוך 100, בשקלול 30 ביקורות שהוגדרו "חיוביות באופן כללי". מגזין רולינג סטון, בגיליונו מ-4 בדצמבר 2014 תיאר את הסדרה כ"אחת מקומדיות הרשת החדשות היחידות ששוות צפייה", ושיבח בעיקר את הופעתו של לורנס פישבורן.
השבחים שקיבל אנתוני אנדרסון על הופעתו בסדרה, זיכו אותו במספר מועמדויות לפרס אמי לבידור בפריים טיים לשחקן ראשי מצטיין בסדרה קומית.
הערות שוליים

↑  petski, Denise (April 19, 2022). ‘Black-ish’ Renewed For Eighth & Final Season On ABC. Deadline Hollywood. Retrieved April 19, 2022
מר רובוט

| --- | --- |

 סוגה:  דרמה מותחן פסיכולוגי
 יוצרים:  סאם אסמאיל
 בימוי:  סאם אסמאעיל 
 שחקנים:  ראמי מאלק   כריסטיאן סלייטר  גלוריה ראובן   קרלי חייקין   פורשה דאבלדיי   מרטין וולסטורם   מייקל גיל   בן רפפורט   פרנקי שאו
 פרסים:  פרס גלובוס הזהב לשחקן המשנה – סדרה, מיני סדרה או סרט טלוויזיה, פרס גלובוס הזהב לסדרה הדרמה הטובה ביותר, פרס אמי לשחקן הטוב ביותר בסדרת דרמה, Writers Guild of America Award for Television: New Series, פרס סטלייט לשחקן הטוב ביותר בסדרה, מיני סדרה או סרט טלוויזיה, Primetime Emmy Award for Outstanding Music Composition for a Series (Original Dramatic Score) 
 ארץ מקור:  ארצות הברית
 שפות:  אנגלית
 מקום התרחשות:  ניו יורק 
 מספר עונות:  4
 מספר פרקים:  45
 הפקה
 מפיק:  איגור סרובצ'יק
 מפיקים בפועל:  סאם אסמאיל   סטיב גולין   צ'אד המילטון
 חברת הפקה:  Universal Content Productions, Anonymous Content 
 הפצה:  NBCUniversal הפקות, אמזון פריים וידאו 
 אתר צילומים:  ניו יורק
 טכניקת צילום:  מצלמה יחידה 
 אורך פרק:  40-65 דקות
 שידור
 רשת שידור:  USA
 רשת שידור בישראל:  סלקום tv HOT Plus פרטנר TV
 תקופת שידור מקורית:  24 ביוני 2015 – 22 בדצמבר 2019
 קישורים חיצוניים
 www.whoismrrobot.com
 דף התוכנית ב-IMDb
 
מר רובוט (באנגלית: Mr. Robot) היא סדרת טלוויזיה אמריקאית מסוגת דרמת מתח, שנוצרה על ידי סאם אסמאעיל. הסדרה עלתה לשידור ב-24 ביוני 2015 בערוץ USA. פרק הפיילוט היה זמין לצפייה מספר שבועות לפני כן ברשת וב-VOD.
העונה הראשונה כללה 10 פרקים ועוד לפני עלייתה לשידור, חודשה הסדרה לעונה שנייה בת 12 פרקים, אשר עלתה לשידור ב-13 ביולי 2016. ב-16 באוגוסט 2016, חודשה הסדרה לעונה שלישית, שעלתה לשידור ב-11 באוקטובר 2017. בדצמבר 2017 חודשה הסדרה לעונה רביעית בת 8 פרקים. אולם, באוגוסט 2018 פורסם כי עונה זו תהיה האחרונה בסדרה, וכן הורחבה ל-13 פרקים. העונה הרביעית עלתה לשידור ב-6 באוקטובר 2019 ושני פרקי הסיום שודרו ב-22 בדצמבר 2019.
הסדרה זכתה להצלחה וביקורות חיוביות, ובשנת 2016 זכתה בפרס גלובוס הזהב בקטגוריית סדרת הדרמה הטובה ביותר ושחקן המשנה הטוב ביותר בסדרת טלוויזיה (כריסטיאן סלייטר) וכן בפרס אמי לבידור בפריים טיים לשחקן ראשי מצטיין בסדרת דרמה (ראמי מאלק). יוצרי ומפיקי הסדרה מתגאים בכך שהיא מדויקת ביותר מבחינה טכנולוגית ונחשבת היצוג המדויק ביותר של האקינג בקולנוע ובטלוויזיה.
בישראל משודרת הסדרה בשירות סלקום tv החל מנובמבר 2015, והחל ממאי 2016 גם בערוץ HOT Plus. בהמשך עלתה לשידור גם בשירות פרטנר TV. הסדרה עלתה לשירות נטפליקס ב-23 באוגוסט 2021.
עלילה

הסדרה עוקבת אחרי אליוט אלדרסון, גבר צעיר שחי בניו יורק ועובד בחברת אבטחת מידע בשם "Allsafe" כמהנדס אבטחת מידע. אליוט מתמודד עם פיצול אישיות חרדה חברתית ודיכאון קליני, וסובל מפרנויה וממחשבות שווא, ולאורך כל הסדרה הדמות השנייה משתלטת לו על התודעה. אליוט נוהג לפרוץ למחשביהם ולחשבונותיהם האישיים של האנשים עמם הוא בא במגע, בהם חברים, עמיתים לעבודה וגורמים מקצועיים, ולפעמים לפעול לפי המידע כדי להגן על קרוביו. המניע המרכזי לפעולותיו הוא הבוז שהוא חש כלפי הקפיטליזם האמריקאי והרצון לפגוע במי שהוא רואה כגורמים המזיקים ביותר בתוכו, תאגידי הענק והקונצרנים.
אליוט מגויס על ידי דמותו השנייה בדמות האקר אנרכיסט בשם "מר רובוט", המצרף אותו לקולקטיב של האקרים מהפכניים הנקרא "fsociety". אחת המשימות שלהם היא לבטל את כל החובות לבנקים העולמיים בכך שהם מצפינים את כל המידע של קונצרן הבנקאות הגדול בעולם הקרוי "E corp", ומשמידים את הגיבוי הקשיח לאותו מידע.
דמויות

אליוט אלדרסון (ראמי מאלק): מהנדס אבטחה ב"אולסייף סייברסקיוריטי" והאקר ב-fsociety, סובל מחרדה חברתית.
מר רובוט (כריסטיאן סלייטר): האקר אנרכיסט שמגייס את אליוט למחתרת ההאקרים fsociety.
דארלין אלדרסון (קרלי חייקין): אחותו של אליוט והאקרית ב-fsociety.
אנג'לה מוס (פורשה דאבלדיי): חברת ילדות של אליוט ועובדת בחברת אולסייף, בעונה השנייה עובדת ב-E corp.
טיירל ווליק (מרטין וולסטורם): סגן נשיא בכיר של מחלקת הטכנולוגיה בחברת E corp בתחילת הסדרה.
פיליפ פרייס (מייקל כריסטופר): המנכ"ל של חברת E corp, עושה הכול כדי להציל את החברה לאחר הפריצה של fsociety.
ג'והאנה ווליק (סטפני קורנליסן): אשתו של טיירל ווליק.
גדעון גודארד (מייקל גיל): מנכ"ל חברת אלסייף, מחבב את אליוט.
אולי פרקר (בן רפפורט): חבר של אנג'לה ועובד בחברת אלסייף.
שיילה ניקו (פרנקי שאו): השכנה וסוחרת הסמים של אליוט.
כריסטה גורדון (גלוריה ראובן): הפסיכולוגית של אליוט.
טרנטון (סוניטה מאני): האקרית מוסלמית ממוצא איראני שפועלת ב-fsociety, ביישנית במיוחד.
דומיניק פיירו (גרייס גאמר): סוכנת FBI שחוקרת את הפריצה של fsociety. (עונה 2)
מובלי (אזהר קאן): האקר ב-fsociety.
רומרו (רון צ'יפאס ג'ונס): האקר ב-fsociety. ההאקר הכי מבוגר בקבוצה.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 24 ביוני 2015 | 2 בספטמבר 2015 |
|  | 2 | 12 | 12 | 13 ביולי 2016 | 21 בספטמבר 2016 |
|  | 3 | 10 | 10 | 11 באוקטובר 2017 | 13 בדצמבר 2017 |
|  | 4 | 13 | 13 | 6 באוקטובר 2019 | 22 בדצמבר 2019 |
ללא גבולות (סדרת טלוויזיה)

| --- | --- |

 מבוסס על:  ללא גבולות, השדות האפלים 
 סוגה:  דרמת פשע אקשן מותחן
 יוצרים:  קרייג סוויני
 שחקנים:  ג'ייק מקדורמן ג'ניפר קרפנטר מרי אליזבת מסטרנטוניו היל הארפר
 ארץ מקור:  ארצות הברית ארצות הברית
 שפות:  אנגלית
 מקום התרחשות:  ניו יורק 
 מספר עונות:  1
 מספר פרקים:  22
 הפקה
 מפיקים בפועל:  בראדלי קופר טוד פיליפס טאקר טוליי טום פורמן
 חברת הפקה:  K/O Paper Products Relativity Television CBS אולפני טלוויזיה
 הפצה:  CBS מדיה ונצ'רס, נטפליקס 
 אתר צילומים:  ניו יורק
 טכניקת צילום:  מצלמה יחידה 
 מוזיקה:  פול ליאונרד-מורגן 
 אורך פרק:  43 – 45 דקות
 שידור
 רשת שידור:  CBS
 רשת שידור בישראל:  yes Action  נטפליקס
 תקופת שידור מקורית:  22 בספטמבר 2015 – 26 באפריל 2016
 קישורים חיצוניים
 האתר הרשמי
 tt4597838/ דף התוכנית ב-IMDb
 
ללא גבולות (באנגלית: Limitless) היא סדרת טלוויזיה אמריקאית מסוגת דרמת פשע בכיכובו של ג'ייק מק'דורמן שמגלם את בריאן פינץ', שמגלה את כוחו של סם מסתורי שנקרא NZT-48 אשר נותן לו זיכרון מושלם של כל מה שהוא אי פעם קרא, שמע או ראה. הסדרה ממשיכה את עלילת הסרט "ללא גבולות" (2011) המבוסס על הרומן "השדות האפלים" (אנ').
הסדרה הוזמנה על ידי רשת CBS ב-8 במאי 2015, עלתה לאוויר ב-22 בספטמבר 2015, ובוטלה במאי 2016 לאחר עונה אחת.
עלילה

בריאן פינץ' הוא בחור בן 28 שלא עשה כלום עם חייו, עד שהוא נתקל ב-NZT-48, סם פלא שנותן לו גישה לכל תא עצב במוח שלו. למשך 12 שעות לאחר נטילת הגלולה, הוא הופך להיות האדם החכם בעולם, שמסוגל לזכור כל פרט בחייו בצורה מושלמת, ומשיג את היכולת להשתמש בכל נפלאות המוח האנושי ולנצל 100 אחוז ממנו. לאחר שהסנטור המסתורי אדי מורה מספק לבריאן זריקה כדי לנטרל את תופעות הלוואי הקטלניות של הסם, הוא משתמש ביכולות המשופרות שלו כדי לעזור לסוכנת ה-FBI רבקה האריס.
דמויות > דמויות ראשיות

ג'ייק מקדורמן – בריאן פינץ'
ג'ניפר קרפנטר – סוכנת ה-FBI רבקה האריס
היל הארפר – סוכן ה-FBI ספלמן בויל
מרי אליזבת מסטרנטוניו – סוכנת ה-FBI הבכירה נסרין "נאז" פורן
דמויות > דמויות משנה

בראדלי קופר – סנטור אדי מורה, הדמות הראשית המקורית מהסרט
ג'ורג'ינה הייג – פייפר בירד, חברתו של בריאן
רון ריפקין – דניס פינץ', אביו של בריאן
בלייר בראון – מרי פינץ', אמו של בריאן
מייגן גינן – רייצ'ל פינץ', אחותו של בריאן
קולין סלמון – ג'רוד סנדס
ליאו טיפטון (אנלי טיפטון) - חברתו לשעבר של בריאן
שידור

הבכורה של הסדרה שודרה בארצות הברית ברשת CBS ב-22 בספטמבר 2015. בקנדה, השידור של הסדרה זהה לזה של ארצות הברית, והיא משודרת ברשת הקנדית Global. הסדרה עלתה לשידור באוסטרליה ברשת Network Ten ב-11 באוקטובר 2015.
בישראל הסדרה משודרת בערוץ yes Action ופעם הייתה משודרת גם בנטפליקס אבל כבר ירדה מהשידור.
דיג (סדרת טלוויזיה)

| --- | --- |

כרזת הסדרה
 סוגה:  דרמה מסתורין מתח
 יוצרים:  גידי רף   טים קרינג
 כותבים:  גידי רף   טים קרינג 
 בימוי:  גידי רף   ס.ג'. קלרקסון
 שחקנים:  ג'ייסון אייזקס אן הייש אורי פפר רג'ינה טיילור ריצ'רד אי. גרנט לורן אמברוז משה איבגי שמיל בן ארי אסי כהן דייוויד קוסטביל
 פסקול:  מטאו מסינה
 ארץ מקור:  ארצות הברית ארצות הברית   ישראל ישראל
 שפות:  אנגלית, עברית
 מקום התרחשות:  ירושלים 
 מספר עונות:  1
 מספר פרקים:  10
 הפקה
 מפיקים בפועל:  ליאת בנאסולי   ג'ינה סנטואני גלייזר
 חברת הפקה:  קשת
 הפצה:  NBCUniversal הפקות 
 אתר צילומים:  ירושלים, רמלה ויפו, ישראל אלבקרקי, ניו מקסיקו, ארצות הברית
 אורך פרק:  50 דקות
 שידור
 רשת שידור:  USA Network
 רשת שידור בישראל:  HOT3 Yes Action/HD
 פורמט (תמונה):  480i ‏(SDTV)‏ 1080i ‏(HDTV)
 תקופת שידור מקורית:  5 במרץ 2015 – 7 במאי 2015
 קישורים חיצוניים
 האתר הרשמי   אתר החידות והתוספות
 דף התוכנית ב-IMDb
 
2014. משמאל לימין: הכותבת קרול ברבי, היוצר גידי רף, המפיק ריצ'רד רוטשטיין, היוצר טים קרינג, הבמאי ס.ג'. קלרקסון, דייוויד קוסטביל ואליסון סודול.
דיג (באנגלית: Dig; מילולית: לחפור/חפירה) היא סדרת טלוויזיה אמריקאית מסוגת דרמה, מסתורין ומתח אשר עלתה לשידור בערוץ USA Network ב-5 במרץ 2015. הסדרה נוצרה על ידי התסריטאי והבמאי הישראלי גידי רף שכתב וביים אותה יחד עם טים קרינג.
הסדרה בוטלה לאחר עונה אחת על ידי הרשת בשל רייטינג בינוני.
עלילה

הסדרה מורכבת משלושה סיפורים בשלוש עלילות משנה שעתידות להתאחד עם התקדמות הפרקים:
הסיפור הראשון עוקב אחר סוכן הבולשת הפדרלית פיטר קונלי (בגילומו של ג'ייסון אייזקס) שמנסה לברוח מעברו ומתמנה לתפקיד בירושלים, תחת פיקוחה והדרכתה של לין מונהאן (בגילומה של אן הייש), הבוסית, המאהבת המזדמנת שלו ותלמידתו לשעבר. קונלי רודף אחרי יוסף חאלד שנחשד בשוד עתיקות וברצח בארצות הברית ונמלט לישראל. במהלך מרדף אחרי חאלד פוגש קונלי ארכאולוגית אמריקאית צעירה בעלת שיער אדום (אליסון סודול) שמובילה אותו לסיור אל תוך הלילה בחפירות ארכאולוגיות מתחת להר הבית. בבוקר למחרת מתגלה גופתה של הארכאולוגית והוא הופך לחשוד העיקרי ברצח. למרות זאת קונלי ממשיך לקחת חלק בחקירה ובעיקר, לשחק משחק חתול ועכבר עם הבלש הישראלי המחוספס גולן כהן (בגילומו של אורי פפר).
חקירת הרצח מובילה את קונלי לתעלומה וקונספירציה בינלאומית שקשורה בהיסטוריה העתיקה והסודות האפלים ביותר של ארץ הקודש, היהדות והנצרות: בית המקדש, האורים ותומים, פרה אדומה, הכהונה, החושן, כת האיסיים ועוד.
קו העלילה השני מלווה את אברהם, נער חרדי (בגילומו של גיא סלניק), ואת העגלה האדומה שהוא אחראי עליה במסעם מאופלנד שבנורווגיה, דרך קרואטיה אל יעד שעדיין בלתי ידוע ותוך התמודדות עם "שם" האיסיי (בגילומו של אסי כהן).
הסיפור השלישי מתרחש בלב המדבר בניו מקסיקו שבארצות הברית בבניין מבוצר שבו נכלא ילד בשם ג'וש במשך שלוש-עשרה שנה על ידי הכומר הפנאטי טד בילינגהאם (בגילומו של דייוויד קוסטביל). לאחר שיורים בילד למוות נחשף שג'וש לא היה הילד היחיד במתקן אלא שישנם כמה ילדים זהים, כנראה משובטים, באותו השם שממתינים להגשמת נבואה שתשנה את ההיסטוריה.
דמויות

ג'ייסון אייזקס - פיטר קונלי, סוכן בולשת.
אן הייש - לין מונהאן, סוכנת בולשת בכירה, עובדת שגרירות ארצות הברית בישראל, המנהלת והמאהבת של קונלי.
דייוויד קוסטביל - הכומר טד בילנגהם.
זן מקגראת' -ג'וש
אליסון סודול - אמה וילסון, סטודנטית לארכאולוגיה.
עומאר מטוואלי - יוסף חאליד, מבוקש על ידי משטרת ישראל וארצות הברית.
אורי פפר - גולן כהן, בלש ישראלי.
משה איבגי - שמעון, הדוד הדתי של הבלש כהן.
שמיל בן ארי - הרב לב, ראש המרכז למורשת ירושלים.
אסי כהן - האיסיי שם.
יהודה לוי - סוכן שב"כ ששתול במרכז למורשת ירושלים.
גיא סלניק - אברהם, נער חרדי שמלווה ושומר על העגלה האדומה.
נועה תשבי - ליאת.
אלון אבוטבול - בלש משטרה בגמלאות.
פרטים נוספים

בדומה לסדרה "חטופים" שגם אותה יצר רף, במקביל לשידור הסדרה, באתר האינטרנט שלה מוצגים חידות ופרטים המהווים "מידע משלים" לאלו שנמסרו בפרקים עצמם.
הסדרה צולמה בעיקר בירושלים בישראל ובאלבקרקי, ניו מקסיקו שבארצות הברית. אתרי צילום נוספים: בערים דוברובניק, פולה, ספליט וטרוגיר שבקרואטיה ובאי מלטה. בשל המתיחות הביטחונית סביב מבצע צוק איתן בוטלו או נדחו חלק מהצילומים בירושלים דבר שגרם לעיכוב בעליית הסדרה.
ההקשרים לישראל והחלק הישראלי של ההפקה ניכרים היטב בעלילה. חלק גדול מהדיאלוגים הם בעברית, הנוף הישראלי ונבחרת השחקנים כוללת שורה ארוכה של כוכבים ישראלים (ראו להלן).
בהתאם להשקפת היוצרים (גידי רף הוא הומו שחי עם בן זוג, טים קרינג התייחס בחיוב להומוסקסואליות בתסריטים קודמים שלו), חלק מהדמויות הגבריות בסדרה מקיימות יחסי מין בין גברים. כך למשל הבלש גולן כהן ויוסף חאליד.
הסדרה עלתה לשידור בארצות הברית בערוץ USA Network ב-5 במרץ 2015 ובישראל בהוט ובYes ב-21 במרץ.
סקירת הסדרה

| עונה | עונה | פרקים | שידור מקורי> שידור ראשון | שידור מקורי> שידור אחרון |
| --- | --- | --- | --- | --- |
|  | 1 | 10 | 5 במרץ 2015 | 7 במאי 2015 |
פרקים > עונה ראשונה (2015)

| מס' | שם הפרק | שידור מקורי | צופים בארצות הברית (במיליונים) |
| --- | --- | --- | --- |
| 1 | "פיילוט" | 5 במרץ 2015 | 1.83 |
| 2 | "אתפוס אותך אחר כך" | 12 במרץ 2015 | 1.45 |
| 3 | "תכירו את הזוג רוזנברג" | 19 במרץ 2015 | 1.43 |
| 4 | "התפילה של דוד" | 26 במרץ 2015 | 1.34 |
| 5 | "אביה של אמה וילסון" | 2 באפריל 2015 | 0.93 |
| 6 | "באר הנשמות" | 9 באפריל 2015 | 0.95 |
| 7 | "אל תבטח באיש" | 16 באפריל 2015 | 1.08 |
| 8 | "אחות דינה" | 23 באפריל 2015 | 0.94 |
| 9 | "יהושפט" | 30 באפריל 2015 | 1.09 |
| 10 | "פרוטוקול ארמגדון" | 7 במאי 2015 | 1.05 |
הערות שוליים

↑  רותה קופפר, העלאתה של הסדרה "דיג" של גידי רף תידחה ל-2015, באתר הארץ, 17 בספטמבר 2014